ইগলু
ইগলু চিরতুষার দেশের বাসিন্দা এস্কিমোদের বাসস্থান হিসেবে পরিচিত। ইগলু বরফ কেটে তৈরি করা হয়। এটি দেখতে অনেকটা গম্বুজের মতো। ইগলু তৈরি করার সময় ভিতর থেকে তৈরি করা হয়। প্রথমে এর দরজা থাকে না তবে ইগলু তৈরি করা শেষ হয়ে গেলে নির্মাণকারি নিচের দিকে একটা দরজা কেটে বের হয়ে আসে যা পরবর্তীতে ভিতরে যাতায়াতের জন্য ব্যবহৃত হয়। যদিও ইগলু ইনুইটদের (কানাডার আদিবাসী) সাথে যুক্ত,তবে ঐতিহ্যগতভাবে শুধুমাত্র কানাডার সেন্ট্রাল আর্কটিক এবং গ্রিনল্যান্ডের কানাক এলাকার ইনুইটরা ইগলু ব্যবহার করতো । অন্যান্য ইনুইটরা তিমির হাড় এবং চামড়া দিয়ে তৈরি ঘরকে নিরোধক করার জন্য তুষার ব্যবহার করতো। তুষার ব্যবহার করা হতো, কারণ এতে আটকে থাকা বায়ু থলি একে অন্তরক করে তোলে। ইগলুর বাইরের তাপমাত্রা −৪৫° সেলসিয়াস (−৪৯° ফারেনহাইট)-এর কম হতে পারে। কিন্তু ভিতরে,শুধুমাত্র শরীরের তাপ দিয়ে উষ্ণ হয়ে তাপমাত্রা −৭° থেকে ১৬° সেলসিয়াস (১৯° থেকে ৬১° ফারেনহাইট) হতে পারে ।